ZH-29 pusiau automatinis šautuvas
**Zh-29** (*Zbrojovka-Holek, 1929*) buvo XX amžiaus III dešimtmečio pabaigoje Čekoslovakijoje sukurtas pusiau automatinis šautuvas. ZH-29 yra vienas iš pirmųjų sėkmingų pusiau automatinių šautuvų.

Apžvalga
--------

ZH-29 konstrukcija
Holeko sistemos automatinis šautuvas ZH-29 veikia parako dujų energijos nukreipimo principu.

Naudojamas į kairę pasviręs spynos užraktas yra panašus į vėliau naudotą „Sturmgewehr 44", nors vokiško ginklo spynos užraktas pasislenka vertikaliai.

Išoriškai išsiskiriantis elementas yra nedideliu kampu nuo spynos palinkęs vamzdis, taip kompensuojant spynos polinkį. Kita naujovė – aliuminis vamzdžio įdėklas.

1932 m. buvo sukurtas patobulintas eksportinis ginklo variantas, pavadintas ZH-32. 1939 m. buvo sukurtas modelis ZH-39, kuriame naudotas kitoks dujų nuvedimo ir šovinio fiksavimo principas.

Ginklą Česká Zbrojovka gamykloje sukūrė inžinierius Emmanuel Holek. Didžiausią ginklo partiją užsakė vienas konfliktavusių Šiaurės Kinijos karo vadų Chang Tso-lin. Pagal šį užsakymą pagaminta 150 ZH-29 ir 100 ZH-32. Guangdongo provincijos kariuomenė taip pat įsigijo 33 ZH-32. Licencinė ginklo kopija nuo 1932 m. buvo gaminama Šenjange. Mažai tikėtina, kad šie ginklai buvo naudojami Kinijos ir Japonijos karo metu. Yra duomenų, kad po II pasaulinio karo dalis šių ginklų pateko į Šiaurės Vietnamą.

1931 m. Lietuvos vidaus reikalų ministerija pasienio apsaugos tarnybos poreikiams įsigijo 50 vienetų ZH-29.

Česká Zbrojovka .276 kalibro Pedersen patroną naudojančią ZH-29 versiją siūlė JAV kariuomenei. Nors ginkals susilaukė gerų įvertinimu, tačiau įsigytas nebuvo.

ZH-29 naudojo 7,92 mm kalibro Mauzerio patroną. Ginklo apkaboje tilpo 5 arba 10 šovinių. Automatinio ZH-29 variante buvo naudojamas 20 šovinių talpinanti dėtuvė nuo kulkosvaidžio ZB-26.

Efektyvus ugnies nuotolis siekė 1400 m. Artimai kovai ZH-29 buvo komplektuojamas nuimamu durklu.

Naudotojai
----------

* Čekoslovakijos karys su ZH-29Kinijos Respublikos vėliava Kinijos Respublika: 210 vienetų, importuota 1930-31 m.
* Etiopijos vėliava Etiopija: 100 vienetų ZH-32
* Japonijos vėliava Japonija: eksperimentinis prototipas
* Lietuvos vėliava Lietuva: 50 vienetų
* Tailando vėliava Tailandas
* Vietnamo vėliava Vietnamas

Išnašos
-------

1. ↑
2. 1 2  *Kangzhan: Guide to Chinese Ground Forces 1937–45*. Helion & Company. 2016 m. liepos mėn. ISBN 9781910294420. `{{cite book}}`: Patikrinkite date reikšmes: `|date=` (pagalba)
3. ↑  Springfield Armory page on the ZH-29 (SPAR item 3633) quoting from Walter, John. RIFLES OF THE WORLD. 3rd Edition. Krause Publications. Iola, Wi. 2006

Nuorodos
--------

* Popenker, Maxim. „ZH-29 rifle (Czechoslovakia)". *Modern Firearms*. World Guns. Suarchyvuotas originalas 2010-09-14. Nuoroda tikrinta 2012-12-25. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
* „Rifle 7.92 mm Automatic ZH 29". *REME Museum of Technology*. The Corps of Royal Electrical & Mechanical Engineers. Suarchyvuotas originalas 2012-03-13. Nuoroda tikrinta 2012-12-25. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
* McCollum, Ian. „Czech ZH29 rifle". ForgottenWeapons.com. Nuoroda tikrinta 2012-12-25.
* McCollum, Ian (2011-06-07). *Czech ZH29 early semiauto rifle* (YouTube). ForgottenWeapons.com. Nuoroda tikrinta 2012-12-25.
* Patentai:
	+ užtaisymo prietaiso patentas
	+ dujų stūmoklio patentas
	+ dujų slėgio reguliatoriaus patentas
	+ šaudymo mechanizmo patentas